Document ID: 32008D0409

DEĊIŻJONI TAL-KUMMISSJONI
tas-17 ta’ April 2008
dwar l-allokazzjoni ta' kwantitajiet ta' sustanzi kkontrollati li huma permessi għall-użi essenzjali fil-Komunità fl-2008 skond ir-Regolament (KE) Nru 2037/2000 tal-Parlament Ewropew u tal-Kunsill
(notifikata taħt id-dokument numru C(2008) 1403)
(It-testi bid-Daniż, bl-Estonjan, bil-Franċiż, bil-Ġermaniż, bl-Ingliż, bl-Olandiż, bis-Sloven, bl-Ispanjol u bit-Taljan biss huma awtentiċi)
(Test b’relevanza għaż-ŻEE)
(2008/409/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000 dwar Sustanzi li Jnaqqsu s-Saff ta' l-Ożonu (1), u b'mod partikolari l-Artikolu 3 (1) tiegħu,
Billi:
(1)
Il-Komunità diġà temmet il-produzzjoni u l-konsum tal-chlorofluorocarbons, ta' chlorofluorocarbons oħrajn li huma kompletament aloġenati, halons, carbon tetrachloride, 1,1,1-trichloroethane, hydrobromofluorocarbon u bromo-chloro-methane.
(2)
Kull sena l-Kummissjoni tintalab tiddetermina l-użi essenzjali ta' dawn is-sustanzi kkontrollati, il-kwantitajiet li jistgħu jintużaw u l-kumpaniji li jistgħu jużawhom.
(3)
Id-Deċiżjoni IV/25 tal-Partijiet fil-Protokoll ta' Montreal dwar is-Sustanzi li Jnaqqsu s-Saff ta' l-Ożonu, minn hawn 'il quddiem “il-Protokoll ta' Montreal”, tistipula l-kriterji użati mill-Kummissjoni għad-determinazzjoni ta' kwalunkwe użi essenzjali u tawtorizza l-produzzjoni u l-konsum meħtieġa sabiex tissodisfa l-użi essenzjali tas-sustanzi kkontrollati għal kull Parti.
(4)
Id-Deċiżjoni XIX/13 tal-Partijiet fil-Protokoll ta' Montreal tawtorizza l-produzzjoni fil-Komunità Ewropea ta' 200 tunnellata ta' chlorofluorocarbons (CFCs) fl-2008 għall-manifattura u l-użu ta' Inalaturi b'Dożaġġ Imkejjel (MDIs) li jikkwalifikaw bħala wieħed mill-użi essenzjali tas-CFCs kif definiti fid-Deċiżjoni IV/25.
(5)
Id-Deċiżjoni XIX/18 tal-Partijiet fil-Protokoll ta’ Montreal tawtorizza l-produzzjoni u l-konsum meħtieġa biex jissodisfaw l-użi essenzjali tas-sustanzi kkontrollati elenkati fl-Annessi A, B u C (Sustanzi ta' Grupp II u III) tal-Protokoll ta’ Montreal għall-użu fil-laboratorji u skopijiet analitiċi kif elenkati fl-Anness IV għar-rapport tas-Seba’ Laqgħa tal-Partijiet, soġġetti għall-kundizzjonijiet stipulati fl-Anness II għar-rapport tas-Sitt Laqgħa tal-Partijiet, kif ukoll id-Deċiżjonijiet VII/11, XI/15 u XV/5 tal-Partijiet fil-Protokoll ta’ Montreal. Id-Deċiżjoni XVII/10 tal-Partijiet fil-Protokoll ta' Montreal tawtorizza l-produzzjoni u l-konsum tas-sustanza kkontrollata elenkata fl-Anness E għall-Protokoll ta' Montreal meħtieġa biex jissodisfaw l-użi fil-laboratorji u dawk analitiċi tal-methyl bromide.
(6)
Skond il-paragrafu 3 tad-Deċiżjoni XII/2 tal-Partijiet fil-Protokoll ta' Montreal dwar miżuri ta' faċilitazzjoni għat-tranżizzjoni lejn MDIs mingħajr chlorofluorocarbons, l-Istati Membri kollha nnotifikaw (2) lill-Programm tan-Nazzjonijiet Uniti dwar l-Ambjent l-ingredjenti attivi li għalihom il-chlorofluorocarbons (CFCs) mhumiex aktar essenzjali fil-manifattura ta' CFC-MDIs għat-tqegħid fis-suq tal-Komunità Ewropea.
(7)
L-Artikolu 4(4)(i)(b) tar-Regolament (KE) Nru 2037/2000 jipprevjeni li jintużaw jew li jitqiegħdu fis-suq is-CFCs sakemm mhumiex meqjusa essenzjali skond il-kundizzjonijiet deskritti fl-Artikolu 3(1) ta' dak ir-Regolament. Dawn id-determinazzjonijiet ta' nuqqas ta' essenzjalità għalhekk naqqsu d-domanda għas-CFCs fl-użu fl-MDIs li jitqiegħdu fis-suq tal-Komunità Ewropea. Barra minn hekk, l-Artikolu 4(6) tar-Regolament (KE) Nru 2037/2000 jipprevjeni li prodotti CFC-MDIs jiġu importati jew jitqiegħdu fis-suq sakemm is-CFCs f'dawn il-prodotti ma jitqisux essenzjali skond il-kundizzjonijiet deskritti fl-Artikolu 3(1).
(8)
Il-Kummissjoni ppubblikat Avviż (3) fit-18 ta’ Lulju 2007 lil dawk il-kumpaniji fil-Komunità ta' 27 Stat Membru li talbu għall-kunsiderazzjoni mill-Kummissjoni għall-użu ta’ sustanzi kkontrollati għall-użi essenzjali fil-Komunità fl-2008 u rċeviet dikjarazzjonijiet dwar l-użi essenzjali tas-sustanzi kkontrollati għall-2008.
(9)
Għall-finijiet ta’ l-aċċertament li l-kumpaniji interessati u l-operaturi jistgħu jkomplu jibbenefikaw fiż-żmien previst mis-sistema ta’ liċenzjar, huwa xieraq li d-deċiżjoni preżenti għandha tapplika mill-1 ta’ Jannar 2008.
(10)
Il-miżuri pprovduti f’din id-Deċiżjoni huma skond l-opinjoni tal-Kumitat ta' Ġestjoni stabbilit bl-Artikolu 18(1) tar-Regolament (KE) Nru 2037/2000,
ADOTTAT DIN ID-DEĊIŻJONI:
Artikolu 1
1. Il-kwantità ta' sustanzi kkontrollati tal-Grupp I (chlorofluorocarbons 11, 12, 113, 114 u 115) skond ir-Regolament (KE) Nru 2037/2000 li jistgħu jintużaw għal skopijiet mediċi essenzjali fil-Komunità fl-2008 għandha tkun ta' 155 460,00 kilogramm tal-Potenzjal ta' Tnaqqis tas-Saff ta' l-Ożonu (ODP).
2. Il-kwantità ta’ sustanzi kkontrollati tal-Grupp I (chlorofluorocarbons 11, 12, 113, 114 u 115) u tal-Grupp II (chlorofluorocarbons li huma kompletament aloġenati) suġġetti għar-Regolament (KE) Nru 2037/2000 li jistgħu jintużaw għal skopijiet essenzjali fil-laboratorju fil-Komunità fl-2008 għandha tkun ta’ 56 213,60 kilogrammi ODP.
3. Il-kwantità ta’ sustanzi kkontrollati tal-Grupp III (halons) suġġetti għar-Regolament (KE) Nru 2037/2000 li jistgħu jintużaw għall-użi essenzjali fil-laboratorju fil-Komunità fl-2008 għandha tkun ta’ 418,7 kilogrammi ODP.
4. Il-kwantità ta’ sustanzi kkontrollati tal-grupp IV (carbon tetrachloride) suġġetti għar-Regolament (KE) Nru 2037/2000 li jistgħu jintużaw għall-użi essenzjali fil-laboratorju fil-Komunità fl-2008 għandha tkun ta’ 150 832,836 kilogrammi ODP.
5. Il-kwantità ta’ sustanzi kkontrollati tal-grupp V (1,1,1-trichloroethane) suġġetti għar-Regolament (KE) Nru 2037/2000 li jistgħu jintużaw għall-użi essenzjali fil-laboratorju fl-Unjoni Ewropea fl-2008 għandha tkun ta’ 381,5 kilogrammi ODP.
6. Il-kwantità ta' sustanzi kkontrollati tal-Grupp VI (methyl bromide) suġġetti għar-Regolament (KE) Nru 2037/2000 li jistgħu jintużaw għall-użi fil-laboratorju u dawk analitiċi fl-Unjoni Ewropea fl-2008 għandha tkun ta' 150,00 kilogramma ODP.
7. Il-kwantità ta’ sustanzi kkontrollati tal-Grupp VII (hydrobromofluorocarbons) suġġetti għar-Regolament (KE) Nru 2037/2000 li jistgħu jintużaw għall-użi essenzjali fil-laboratorju fil-Komunità fl-2008 għandha tkun ta’ 0,96 kilogrammi ODP.
8. Il-kwantità ta’ sustanzi kkontrollati tal-Grupp IX (bromochloromethane) suġġetti għar-Regolament (KE) Nru 2037/2000 li jistgħu jintużaw għall-użi essenzjali fil-laboratorju fil-Komunità fl-2008 għandha tkun ta’ 13,368 kilogrammi ODP.
Artikolu 2
L-inalaturi b'dożaġġ imkejjel bil-chlorofluorocarbons elenkati fl-Anness I ma għandhomx jitqiegħdu fi swieq li fihom l-Awtorità Kompetenti tkun iddeċidiet li mhumiex essenzjali l-chlorofluorocarbons għall-inalaturi b'dożaġġ imkejjel.
Artikolu 3
Matul il-perjodu mill-1 ta’ Jannar sal-31 ta’ Diċembru 2008, għandhom japplikaw ir-regoli li ġejjin:
1)
l-allokazzjoni tal-kwoti għall-użu mediku essenzjali għall-chlorofluorocarbons 11, 12, 113, 114 u 115 għandha ssir lill-kumpaniji indikati fl-Anness II;
2)
l-allokazzjoni tal-kwoti għall-użi essenzjali fil-laboratorju għall-chlorofluorocarbons 11, 12, 113, 114 u 115 u ta’ chlorofluorocarbons oħrajn li huma kompletament aloġenati għandha ssir lill-kumpaniji indikati fl-Anness III;
3)
l-allokazzjoni tal-kwoti għall-użu essenzjali fil-laboratorju għall-halons għandha ssir lill-kumpaniji indikati fl-Anness IV;
4)
l-allokazzjoni tal-kwoti għall-użu essenzjali fil-laboratorju għall-carbon tetrachloride għandha ssir lill-kumpaniji indikati fl-Anness V;
5)
l-allokazzjoni tal-kwoti għall-użu essenzjali fil-laboratorju għall-1,1,1-trichloroethane għandha ssir lill-kumpaniji indikati fl-Anness VI;
6)
l-allokazzjoni tal-kwoti għall-użu kritiku fil-laboratorju u dak analitiku għall-methyl bromide għandha ssir lill-kumpaniji indikati fl-Anness VII;
7)
l-allokazzjoni tal-kwoti għall-użu essenzjali fil-laboratorju għall-hydrobromofluorocarbons għandha ssir lill-kumpaniji indikati fl-Anness VIII;
8)
l-allokazzjoni tal-kwoti għall-użu essenzjali fil-laboratorju għall-bromochloromethane għandha ssir lill-kumpaniji indikati fl-Anness IX;
9)
il-kwoti ta’ użu essenzjali għall-chlorofluorocarbons 11, 12, 113, 114 u 115, u chlorofluorocarbons aloġenati kompletament oħrajn, carbon tetrachloride, 1,1,1-trichloroethane, hydrobromofluorocarbons u bromochloromethane għandhom ikunu kif stipulati fl-Anness X.
Artikolu 4
Din id-Deċiżjoni għandha tapplika mill-1 ta’ Jannar 2008 u tiskadi fil-31 ta’ Diċembru 2008.
Artikolu 5
Din id-Deċiżjoni hija indirizzata lill-impriżi li ġejjin:
Acros Organics bvba
Janssen Pharmaceuticalaan 3A°
B-2440 Geel
Airbus France
Service EVICS
BP M6322
Route de Bayonne 316
F-31060 Toulouse Cedex 16
Bie & Berntsen
Sandbækvej 7
DK-2610 Rødovre
Boehringer Ingelheim GmbH
Binger Straße 173
D-55216 Ingelheim am Rhein
Carlo Erba Reactifs-SDS
ZI de Valdonne, BP 4
F-13124 Peypin
Chiesi Farmaceutici SpA
Via Palermo 26/A
I-43100 Parma
CNRS - Département Galilée
Observatoire de la Côte d'Azur - Siège Social
Boulevard de l'Observatoire, BP 4229
F-06304 Nice Cedex 4
Eras Labo
222 RN 90
F-38330 Saint-Nazaire-les-Eymes
Harp International
Gellihirion Industrial Estate
Rhondda, Cynon Taff
Pontypridd CF37 5SX
United Kingdom
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals Seelze GmbH
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13
The Heath
Runcorn
Cheshire WA7 4QX
United Kingdom
Laboratorio Aldo-Union SA
Baronesa de Maldá 73
Espluges de Llobregat
E-08950 Barcelona
LGC Standards GmbH
Mercatorstraße 51
D-46485 Wesel
Mallinckrodt Baker EMEA
Teugseweg 20
7418 AM Deventer
Nederland
Mebrom
Assenedestraat 4
B-9940 Rieme Ertvelde
Merck KGaA
Frankfurter Straße 250
D-64271 Darmstadt
Mikro+Polo d.o.o.
Zagrebška cesta 22
SI-2000 Maribor
Ministry of Defense
Defence Fuel Lubricants and Chemicals Service/Chemical Laboratory
PO Box 10.000
1780 CA Den Helder
Nederland
Panreac Química SAU
Pol. Ind. Pla de la Bruguera
C/Garraf 2
E-08211 Castellar del Vallès - Barcelona
Sanolabor d.d.
Leskoškova 4
Ljubljana
Slovenia
SICOR SpA
Via Terrazzano 77
I-20017 Rho
Sigma Aldrich Chimie SARL
80, rue de Luzais
L'Isle d'Abeau Chesnes
F-38297 St-Quentin-Fallavier
Sigma Aldrich Company
The Old Brickyard, New Road
Gillingham SP8 4XT
United Kingdom
Sigma Aldrich Laborchemikalien GmbH
Wunstorfer Straße 40
D-30926 Seelze
Sigma Aldrich Logistik GmbH
Riedstraße 2
D-89555 Steinheim
Tazzetti Fluids SRL
Corso Europa n. 600/a
I-10070 Volpiano (TO)
Valeas SpA Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI) SpA - LINDAL Group Italia
Via del Pino, 10
I-23854 Olginate (LC)
VWR I.SAS.
201, rue Carnot
F-94126 Fontenay-sous-Bois
Magħmul fi Brussell, 17 ta’ April 2008.

Labels: 1
20